
Riigihanke „Dokumendihaldussüsteemi teenuse ostmine, juurutamine, andmete ületoomine, hooldus ja arendustööd“ korraldamiseks loa andmine 

1. Asjaolud ja menetluse käik

Vastavalt hoolduslepingule nr KR-0200-04, milline on sõlmitud AS-ga Datel (reg-kood 10324057) 2004. aastal, kasutab Narva linnavalitsus dokumendihaldussüsteemi „Narva Linnavalitsuse Istungi Infosüsteem“. 
Nimetatud istungisüsteem, milline on kasutuses kõigi linnavalituse ametitasutuste dokumendihaldussüsteemina, on funktsionaalselt aegunud ja ei vasta riiklikult kehtestatud teabehalduse sh ka dokumendihalduse nõuetele. 
Uut dokumendihalduse süsteemi on vaja, kuna praegune ei võimalda tegevusi, millised on möödapääsmatult vajalikud dokumendihaldussüsteemidele (edaspidi DHS) kehtestatud nõuete täitmiseks (VV 25.05.2017 määrus nr 88 „Teenuste korraldamise ja teabehalduse alused“) ja paberivabale asjaajamisele üleminekuks:

· digiallkirjastamine,
· Riigi Teataja jaoks õigusaktid ettevalmistamine,
· dokumendivahetuse keskkonna (DVK) kasutamine.

Ilma loetletud võimalusteta on dokumendihaldussüsteemi (edaspidi DHS) kasutamine väga kohmakas ja töömahukas. 

Käesoleval ajal kasutuses olev DHS töötab ainult tarkvaral, millel pole enam tootja tuge. 

Praktiliselt ei tööta kasutajate nõuetekohane haldus ning tegevuste logid pole kätte saadavad. 

Uue süsteemi hankimine on möödapääsmatu, sest süsteemi looja Datel AS ei ole DHS süsteemi hooldamisest enam huvitatud ega uuendamiseks ka suuteline. 
Narva linnavalitsusel on seadusest (Avaliku teabe seaduse §11)  tulenevate ülesannete täitmiseks kohustus kasutada elektroonilist DHS-i. 
Uue DHS-i lepingu eeldatav kogumaksumus 60 kuu (5 aastat) kohta on umbes 150 000 eurot, mis on üle asjade lihthankemenetluse piirmäära (30 000 – 60 000 eurot). DHS teenuse ostmiseks ja selle hooldamiseks on tarvis välja kuulutada avatud hankemenetlus.
Kohaliku omavalitsuse finantsjuhtimise seaduse § 28 lõike 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2. 
Õiguslikud alused
2.1 Kohaliku omavalitsuse üksuse finantsjuhtimise seaduse § 28 lõike 3 kohaselt valla- ja linnavalitsus, kohaliku omavalitsuse üksuse ametiasutus ning ametiasustuse hallatav asutus võivad sõlmida lepingu, millega kaasneb väljaminek tulevastel eelarveaastatel, juhul kui sellega on arvestatud eelarvestrateegias. Kui väljaminekuga ei ole eelarvestrateegias arvestatud, võib lepingu sõlmida ainult volikogu loal.
2.2 Kohaliku omavalitsuse korralduse seaduse § 22 lõike 1 punkti 8 kohaselt volikogu ainupädevusse kuulub muu hulgas tulevikus raha väljamaksmist nõudvate pikaajaliste kohustuste võtmine.
3.
Otsus
Anda luba korraldada riigihange „Dokumendihaldussüsteemi teenuse ostmine, juurutamine, andmete ületoomine, hooldus ja arendustööd“  5 aastase hankelepingu sõlmimisega.  
4.
Rakendussätted

4.1 Otsus jõustub seadusega sätestatud korras.

4.2 Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest.

